Author: MFSR
Last saved by: ;

Predkladacia správa

Správa o postupe príprav na prijatie eura k 29. 07. 2008 sa predkladá na základe úlohy B.1 uznesenia vlády SR č. 290/2008 zo 7. mája 2008.  

Cieľom predkladaného dokumentu je informovať o vykonaných prácach súvisiacich s prípravou na prijatie eura 2008, aktuálnom stave príprav a najbližších úlohách spojených s týmto procesom.

Najvýznamnejším momentom v uplynulom mesiaci z hľadiska procesu prijímania eura bolo definitívne potvrdenie vstupu Slovenskej republiky do eurozóny a stanovenie konverzného kurzu pre slovenskú korunu, ktoré sa zrealizovalo počas zasadnutia Rady EÚ pre ekonomické a finančné záležitosti (ECOFIN) dňa 8. júla 2008.

V návrhu uznesenia k tomuto materiálu sa navrhuje zrušenie úlohy B.3. uznesenia vlády SR č. 525 zo 6. júla 2005, na základe ktorého sa predkladajú vláde SR polročné Správy o plnení Národného plánu zavedenia eura v Slovenskej republike. Zrušenie predkladania polročných správ sa navrhuje z toho dôvodu, že predkladanie týchto správ by bolo duplicitné s predkladaním mesačných Správ o postupe príprav na prijatie eura na základe úlohy B.1 uznesenia vlády SR č. 290/2008 zo 7. mája 2008.

V nadväznosti na výnimku z predkladania materiálov na medzirezortné pripomienkové konanie pre Správy o postupe príprav na prijatie eura schválenú vládou SR v rámci prvej Správy k 29. 05. 2008, ktorá bola vládou SR vzatá na vedomie na jej rokovaní dňa 4. júna 2008, nebol predkladaný materiál predmetom medzirezortného pripomienkového konania.

Materiál nemá finančný, ekonomický, environmentálny vplyv a ani vplyv na zamestnanosť a podnikateľské prostredie.